21. Színház – Színházi Nevelés
http://www.szinhaz21.hu
Theatre 21 Association for Education
A 21. Színház a Nevelésért Egyesület 1998-ban alakult.
Egyesületünk célja közművelődési feladatokat is ellátó, közhasznú civil szervezetként: a gyermekek és fiatalok színházi nevelése, a hagyományos iskolai keretek között nem vagy csak nehezen kezelhető problémák megoldása komplex drámafoglalkozásokon és színházi nevelési programokon keresztül; illetve alternatív, kísérletező színházi előadások létrehozása.
Egyesületünk az elmúlt 14 év tapasztalatait értékelve reményeink szerint folytatni tudja színházi nevelési és drámapedagógiai tevékenységét. Célközönségünk az 5-20 év közötti korosztály. Csoportunk elsődlegesnek tartja, hogy programjaink nagy része több találkozásból áll, így egy adott közösséggel mélyre hatóbban tudunk foglalkozni. További célunk, hogy olyan területekre is eljussunk, ahol még nem, vagy csak alacsony számban találkozhattak drámapedagógiával, színházi neveléssel a fiatalok. Évek óta figyelünk arra, hogy előadásainkon hátrányos helyzetű, veszélyeztetett, speciális szükségletű, sajátos nevelési igényű gyerekek és fiatalok is nagy számban részt vehessenek(Vörösmarty Mihály Általános Iskola VI. ker., ESÉLY Kövessi Erzsébet Szakképző Iskola VIII. ker., Ferencvárosi Általános és Szakiskola IX. ker., Zöld Kakas Líceum IX. ker., Deák Ferenc Kollégium XI.ker., Szivárvány Alapítványi Szakképző Iskola XIX. ker., Móra Ferenc Általános Iskola XIX. ker.).
Első színházi nevelési program éve: 1998
színházterpáia
« Közép-Európa Táncszínház
Örkény Színház – IRAM »